
Evropski parlament,
–	ob upoštevanju predloga Komisije Evropskemu parlamentu in Svetu (COM(2022)0134),
–	ob upoštevanju člena 294(2) ter členov 43(2) in 118(1) Pogodbe o delovanju Evropske unije, na podlagi katerih je Komisija podala predlog Parlamentu (C9-0130/2022),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Evropskega ekonomsko-socialnega odbora z dne 13. julija 2022[footnoteRef:1], [1:  	UL C 443, 22.11.2022, str. 116.] 

–	ob upoštevanju mnenja Odbora regij z dne 30. novembra 2022[footnoteRef:2], [2:  	UL C 79, 2.3.2023, str. 74.] 

–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 27. novembra 2023, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenj Odbora za pravne zadeve in Odbora za mednarodno trgovino,
–	ob upoštevanju poročila Odbora za kmetijstvo in razvoj podeželja (A9-0173/2023),
1.	sprejme stališče v prvi obravnavi, kakor je določeno v nadaljevanju[footnoteRef:3]; [3:  	To stališče nadomesti spremembe, sprejete 1. junija 2023 (Sprejeta besedila, P9_TA(2023)0210.] 

2.	odobri skupno izjavo Evropskega parlamenta in Sveta, priloženo tej resoluciji;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

P9_TC1-COD(2022)0089
Stališče Evropskega parlamenta, sprejeto v prvi obravnavi 28. februarja 2024 z namenom sprejetja Uredbe (EU) 2024/... Evropskega parlamenta in Sveta o geografskih označbah za vino, žgane pijače in kmetijske proizvode ter zajamčenih tradicionalnih posebnostih in neobveznih navedbah kakovosti za kmetijske proizvode, spremembi uredb (EU) št. 1308/2013, (EU) 2019/787 in (EU) 2019/1753 ter razveljavitvi Uredbe (EU) št. 1151/2012

(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/1143.)







PRILOGA K ZAKONODAJNI RESOLUCIJI
Skupna izjava Evropskega parlamenta in Sveta ob sprejetju Uredbe (EU) 2024/1143[footnoteRef:4] [4:  	UL L, 2024/1143, 23.4.2024, ELI: http://data.europa.eu/eli/reg/2024/1143/oj.] 

Evropski parlament in Svet poudarjata, da so vsi postopki v zvezi z geografskimi označbami, ki jih ureja ta uredba, še naprej v izključni pristojnosti Komisije.
Evropski parlament in Svet ugotavljata, da se Komisiji lahko pomaga le pri izvajanju upravnih nalog, če in kolikor je to mogoče na podlagi obstoječega pravnega okvira.
Zaradi preglednosti se Komisijo poziva, naj vsako leto obvesti Evropski parlament in Svet o pomoči, ki jo je prejela pri izvajanju teh nalog.

